<classify> Kufuatia kipigo cha bao 1-0 kutoka kwa Ruvu Shooting, kocha wa Yanga, Mwinyi Zahera ametaja sababu ya timu yake kupoteza mchezo huo. Akizungumza na wanahabari baada ya mchezo huo, Zahera amesema uchovu mkubwa waliokuwa nao wachezaji wake umeathiri kwa kiasi kikubwa sana uimara na utimamu wao hali iliyosababisha wacheze chini ya kiwango licha ya timu hiyo kutawala muda mwingi wa mchezo. Bodi ya Ligi walitoa ratiba yao kabla ya CAF na baada ya CAF nao kutoa ratiba yao, Bodi ya Ligi wakaahirisha mchezo wa Simba wakaacha mchezo wetu wakati sisi ndiyo tunacheza nje halafu Simba wapo nyumbani. Tuliomba wasogeze mbele mechi yetu lakini wakakataa, amesema Zahera. akieleza baadhi ya sababu zilizopelekea timu yake kupoteza mchezo wa leo kwa kufungwa 1-0 na Ruvu Shooting ukiwa ni mchezo wa kwanza kwa timu zote kwenye msimu mpya wa Ligi kuu Tanzania Bara. A post shared by SHAFFIH KAJUNA DAUDA shaffihdauda_ on Aug 28, 2019 at 12:54pm PDT Amesema wametoka safari ya mbali kutoka Botswana na walikuwa na muda mfupi sana wa kufanya mazoezi, hivyo uchovu wa wachezaji na kukosa muda wa kutosha kufanya mazoezi ndiyo sababu kubwa ya kufungwa. Amesema sababu waliyoitoa Bodi ya Ligi baada ya kukataa kusogeza mbele mchezo wao, kwamba wachezaji wanatakiwa kuripoti kwenye kambi ya Timu ya Taifa hazina mashiko kwani, hata msimu uliopita wachezaji walikuwa wakitoka kwenye kambi ya timu ya taifa, wanacheza mechi za ligi halafu wanarejea tena kambini. VodacomPremierLeague Goli la Ruvu Shooting. 40: Yanga SC 0-1 Ruvu Shooting. Iko LIVE AzamSports2 VPL LigiKuuTanzaniaBara YangaSC RuvuShooting YangaRuvu A post shared by Azam TV azamtvtz on Aug 28, 2019 at 6:46am PDT Alipokulizwa kama hiyo ni moja ya mipango ya kuikwamisha Yanga, Zahera amesema sio tu mwaka huu, mipango hiyo imeanza tangu mwaka jana. Tangu wapate nafasi ya kushiriki Ligi kuu Tanzania Bara, kwa mara ya kwanza Ruvu Shooting wameibuka na ushindi mbele ya Yanga. Goli lao lilifungwa dakika ya 20 na mchezaji Sadat Mohamed aliyepokea pasi nzuri kutoka kwa Saidi Dilunga na kuwazidi mbio mabeki wa Yanga.  <topic>: michezo 